《天津舟中夜坐观水》
明代·邵宝

河水东注海，海流亦复东。人言如沃焦，毕竟谁能穷。

蓬莱不可渡，万里悲天风。北斗揭西柄，影落清波中。

耿耿欲回澜，荡漾涵虚空。昔闻有碣石，助禹成神功。

我将往求之，道险多蛟龙。静观叹逝者，缅怀川上翁。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。